
Atbilde uz uzdoto jautājumu
Atbildot uz SIA “Cirkle K Latvia” Elektronisko iepirkumu sistēmā 08.07.2026. iesniegto jautājumu ar lūgumu grozīt iepirkumā "Degvielas iegāde" (iepirkuma identifikācijas Nr. VND 2026/32), turpmāk - Iepirkums, nolikuma prasību, paredzot, ka atlaide benzīnam un dīzeļdegvielai tiek noteikta fiksētā apmērā euro (EUR) par litru no degvielas uzpildes stacijas mazumtirdzniecības cenas, nevis procentuālā izteiksmē, informējam: 
Izvēlētais procentuālās atlaides modelis ir noteikts, lai nodrošinātu pasūtītāja finanšu līdzekļu racionālu izmantošanu un saglabātu vienmērīgu ekonomisko ieguvumu neatkarīgi no degvielas tirgus cenu svārstībām ilgtermiņā. Pasūtītāja ieskatā tieši procentuālā atlaide nodrošina to, ka piegādātāja piešķirtā vērtība proporcionāli pielāgojas reālajai tirgus situācijai un degvielas bāzes cenas izmaiņām visā līguma izpildes laikā.
Ņemot vērā minēto, grozījumi Iepirkuma nolikumā netiks veikti. Aicinām sagatavot un iesniegt piedāvājumu iepirkumam saskaņā ar spēkā esošā nolikuma prasībām.


Iepirkumu komisijas priekšsēdētājs                                                             Alfrēds Paulāns

